CELEX: 32014D0359
Language: ro
Date: 2014-06-13 00:00:00
Title: 2014/359/UE: Decizia de punere în aplicare a Comisiei din 13 iunie 2014 privind conformitatea standardelor europene EN 15649-1:2009+A2:2013 și EN 15649-6:2009+A1:2013 pentru articolele plutitoare pentru timpul liber cu utilizare pe suprafața apei sau în apă cu cerința generală de siguranță prevăzută de Directiva 2001/95/CE a Parlamentului European și a Consiliului și publicarea referințelor standardelor respective în Jurnalul Oficial al Uniunii Europene  Text cu relevanță pentru SEE

14.6.2014   
            
            
               RO
            
            
               Jurnalul Oficial al Uniunii Europene
            
            
               L 175/45
            
         DECIZIA DE PUNERE ÎN APLICARE A COMISIEI
   din 13 iunie 2014
   privind conformitatea standardelor europene EN 15649-1:2009+A2:2013 și EN 15649-6:2009+A1:2013 pentru articolele plutitoare pentru timpul liber cu utilizare pe suprafața apei sau în apă cu cerința generală de siguranță prevăzută de Directiva 2001/95/CE a Parlamentului European și a Consiliului și publicarea referințelor standardelor respective în Jurnalul Oficial al Uniunii Europene
   
   (Text cu relevanță pentru SEE)
   
      (2014/359/UE)
   
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2001/95/CE a Parlamentului European și a Consiliului din 3 decembrie 2001 privind siguranța generală a produselor (1), în special articolul 4 alineatul (2) primul paragraf,
   întrucât:
   
               (1)
            
            
               Articolul 3 alineatul (1) din Directiva 2001/95/CE impune producătorilor obligația de a introduce pe piață numai produse sigure.
            
         
               (2)
            
            
               În conformitate cu articolul 3 alineatul (2) al doilea paragraf din Directiva 2001/95/CE, un produs este considerat sigur în ceea ce privește riscurile și categoriile de risc reglementate de standardele naționale relevante în cazul în care este conform cu standardele naționale neobligatorii care transpun standardele europene, ale căror referințe au fost publicate de Comisie în Jurnalul Oficial al Uniunii Europene, în conformitate cu articolul 4 alineatul (2) din directiva menționată.
            
         
               (3)
            
            
               În conformitate cu articolul 4 alineatul (1) din Directiva 2001/95/CE, standardele europene sunt stabilite de organismele europene de standardizare (OES), pe baza unor mandate emise de Comisie.
            
         
               (4)
            
            
               În conformitate cu articolul 4 alineatul (2) din Directiva 2001/95/CE, Comisia trebuie să publice referințele standardelor respective.
            
         
               (5)
            
            
               La 21 aprilie 2005, Comisia a adoptat Decizia 2005/323/CE privind cerințele de siguranță care trebuie îndeplinite de standardele europene pentru ambarcațiunile de agrement plutitoare care se utilizează în sau pe apă în temeiul Directivei 2001/95/CE a Parlamentului European și a Consiliului (2).
            
         
               (6)
            
            
               La 6 septembrie 2005, Comisia a emis mandatul M/372 adresat organizațiilor europene de standardizare (OES) pentru elaborarea de standarde europene care să abordeze principalele riscuri asociate articolelor de agrement plutitoare care se utilizează în sau pe apă, și anume riscurile de accident soldat cu înec sau înec subletal și alte riscuri legate de proiectarea produsului, precum plutirea în derivă, pierderea controlului asupra produsului, căderea de la mare înălțime, riscul de a rămâne imobilizat sau agățat deasupra apei sau sub nivelul apei, pierderea bruscă a capacității de plutire, răsturnarea, hipotermia, riscurile inerente legate de utilizarea acestor articole, precum coliziunea sau impactul, și riscurile aferente existenței vântului, curenților și mareelor.
            
         
               (7)
            
            
               Ca urmare a emiterii unui mandat de către Comisie, Comitetul European de Standardizare (CEN) a adoptat o serie de standarde europene (EN 15649 părțile 1-7) pentru articolele plutitoare pentru timpul liber; la 18 iulie 2013, Comisia a adoptat Decizia de punere în aplicare 2013/390/UE (3) în care se precizează că standardele europene EN 15649 (părțile 1-7) pentru articolele plutitoare pentru timpul liber îndeplinesc cerința generală de siguranță din Directiva 2001/95/CE pentru riscurile pe care le acoperă, iar referințele acestora se publică în partea C a Jurnalului Oficial al Uniunii Europene.
            
         
               (8)
            
            
               De atunci, CEN a revizuit următoarele standardele europene pentru articolele plutitoare pentru timpul liber cu utilizare pe suprafața apei sau în apă: EN 15649-1:2009+A2:2013 și EN 15649-6:2009+A1:2013.
            
         
               (9)
            
            
               Standardele EN 15649-1:2009+A2:2013 și EN 15649-6:2009+A1:2013 corespund mandatului M/372 și respectă cerința generală de siguranță prevăzută de Directiva 2001/95/CE. Referințele acestor standarde ar trebui publicate în Jurnalul Oficial al Uniunii Europene.
            
         
               (10)
            
            
               Măsurile prevăzute de prezenta decizie sunt conforme cu avizul comitetului instituit în conformitate cu Directiva 2001/95/CE,
            
         ADOPTĂ PREZENTA DECIZIE:
   Articolul 1
   Următoarele standarde europene îndeplinesc cerința generală de siguranță prevăzută în Directiva 2001/95/CE în ceea ce privește riscurile pe care le acoperă:
   
               (a)
            
            
               EN 15649-1:2009+A2:2013 — „Articole plutitoare pentru timpul liber cu utilizare pe suprafața apei sau în apă — Partea 1: Clasificare, materiale, cerințe generale și metode de încercare”;
            
         
               (b)
            
            
               EN 15649-6:2009+A1:2013 — „Articole plutitoare pentru timpul liber cu utilizare pe suprafața apei sau în apă — Partea 6: Cerințe suplimentare specifice de securitate și metode de încercare pentru dispozitive de clasă D”.
            
         Articolul 2
   Referințele standardelor EN 15649-1:2009+A2:2013 și EN 15649-6:2009+A1:2013 se publică în partea C a Jurnalului Oficial al Uniunii Europene.
   Articolul 3
   Prezenta decizie intră în vigoare în a douăzecea zi de la data publicării în Jurnalul Oficial al Uniunii Europene.
   
      Adoptată la Bruxelles, 13 iunie 2014.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 11, 15.1.2002, p. 4.
   
      (2)  JO L 104, 23.4.2005, p. 39.
   
      (3)  JO L 196, 19.7.2013, p. 22.